Izziņa par atzinumos sniegtajiem iebildumiem par Ministru kabineta noteikumu projektu „Noteikumi par iedzīvotāju nodrošināšanu ar pārtiku valsts apdraudējuma gadījumā” (VSS–1227)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019. gada 12. decembra sākotnējā saskaņošana2020. gada 5. maija elektroniskā saskaņošana2021. gada 27. oktobra elektroniskā saskaņošana2021. gada 24. novembra elektroniskā saskaņošana2022. gada 21. janvāra starpministriju (starpinstitūciju) sanāksme |
| Saskaņošanas dalībnieki | Tieslietu ministrija, Finanšu ministrija, Ārlietu ministrija, Aizsardzības ministrija, Ekonomikas ministrija, Iekšlietu ministrija, Labklājības ministrija, Veselības ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Darba devēju konfederācija, Vides aizsardzības un reģionālās attīstības ministrija |
| Saskaņošanas dalībnieki izskatīja šādu ministriju (citu institūciju) iebildumus | Veselības ministrija, Vides aizsardzības un reģionālās attīstības ministrija, Tieslietu ministrija, Aizsardzības ministrija, Finanšu ministrija, Iekšlietu ministrija. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**I. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Sākotnējā saskaņošana (12.12.2019.)** |
| **Tieslietu ministrija** |
| 1. | 3. Pilsonības un migrācijas lietu pārvalde, pamatojoties uz Zemkopības ministrijas rakstisku pieprasījumu, katru gadu līdz 15. martam iesniedz Iedzīvotāju reģistra datus par iedzīvotāju skaitu pa vecuma grupām un to sadalījumu pa novadu un republikas pilsētu administratīvajām teritorijām pēc stāvokļa kārtējā gada 1. janvārī (1. pielikums). | Projekta 3. punktā paredzētais Ministru kabineta 2007. gada 28. augusta noteikumu Nr.585 “Noteikumi par iedzīvotāju nodrošināšanu ar pārtiku valsts apdraudējuma gadījumā” (turpmāk – noteikumi) 3. punkts par informācijas sniegšanas pienākumu neatbilst Valsts pārvaldes iekārtas likuma 10. panta desmitajā daļā noteiktajam efektīvas valsts pārvaldes principam. Tieslietu ministrijas ieskatā šajā gadījumā nepieciešams veidot tiešu valsts pārvaldes uzdevumu Pilsonības un migrācijas lietu pārvaldei par informācijas sniegšanu Zemkopības ministrijai, nenosakot uzdevumu Zemkopības ministrijai sagatavot rakstveida pieprasījumu, jo tas būs ar ārējo normatīvo aktu noteikts ikgadējs vienreizējs tipveida uzdevums iestādei, bet informācijas saņēmēja iestādes rakstveida pieprasījums šādā gadījumā būs nelietderīga valsts pārvaldes resursu izmantošana. Tādējādi piedāvājam projekta 3. punktā paredzētajā noteikumu 3.punktā svītrot vārdus “pamatojoties uz Zemkopības ministrijas rakstisku pieprasījumu”, vienlaikus pēc vārda “iesniedz” iekļaut vārdus “Zemkopības ministrijai”. | **Iebildums ņemts vērā.** | 3. Pilsonības un migrācijas lietu pārvalde katru gadu līdz 15. martam iesniedz Zemkopības ministrijai Iedzīvotāju reģistra datus par iedzīvotāju skaitu pa vecuma grupām un to sadalījumu administratīvajās teritorijās pēc stāvokļa kārtējā gada 1.janvārī (1. pielikums). |
| **Vides aizsardzības un reģionālās attīstības ministrija** |
| 2. | 3. Pilsonības un migrācijas lietu pārvalde, pamatojoties uz Zemkopības ministrijas rakstisku pieprasījumu, katru gadu līdz 15. martam iesniedz Iedzīvotāju reģistra datus par iedzīvotāju skaitu pa vecuma grupām un to sadalījumu pa novadu un republikas pilsētu administratīvajām teritorijām pēc stāvokļa kārtējā gada 1. janvārī (1. pielikums). | Lai mazinātu administratīvo slogu, piedāvājam izteikt noteikumu projekta 3.punktu šādā redakcijā:“3. Pilsonības un migrācijas lietu pārvalde katru gadu līdz 15.martam iesniedz Zemkopības ministrijai Iedzīvotāju reģistra datus par iedzīvotāju skaitu pa vecuma grupām un to sadalījumu pa novadu un republikas pilsētu administratīvajām teritorijām pēc stāvokļa kārtējā gada 1.janvārī (1.pielikums).” | **Priekšlikums ņemts vērā.** | 3. Pilsonības un migrācijas lietu pārvalde katru gadu līdz 15. martam iesniedz Zemkopības ministrijai Iedzīvotāju reģistra datus par iedzīvotāju skaitu pa vecuma grupām un to sadalījumu administratīvajās teritorijās pēc stāvokļa kārtējā gada 1.janvārī (1. pielikums). |
| **Aizsardzības ministrija** |
| 3. | Noteikumu projekts un tā anotācija | Noteikumu projekts jāveido tādā veidā, lai tas atbilstu NATO 7 vadlīniju nacionālo noturības spēju pilnveidošanai noteiktajām rekomendējošajām prasībām iedzīvotāju nodrošināšanai ar pārtiku valsts apdraudējuma gadījumā. Noteikumu projektā vai tā anotācijā nepieciešams arī noteikt skaitliski vai procentuāli mērāmu daudzumu, kādā jāplāno valsts apdraudējuma tieši skarto iedzīvotāju nodrošināšana ar pārtiku (piemēram, citās NATO un ES dalībvalstīs tas veido 2-10% no valsts iedzīvotāju skaita). | **Iebildums ņemts vērā.** | Skat. anotāciju:“Ņemot vērā citu NATO un ES valstu praksi attiecībā uz tieši skarto iedzīvotāju skaita plānošanu valsts apdraudējuma gadījumā, tiek izmantots plānošanas pieņēmums, ka tieši skartie iedzīvotāji veidotu 2 % no kopējā Latvijas iedzīvotāju skaita.” |
| 4. |  “9. Zemkopības ministrija sadarbībā ar Vides aizsardzības un reģionālās attīstības ministriju un pašvaldībām plāno un koordinē:9.1. pārtikas atlikto piegādi atbilstoši normatīvajiem aktiem par atliktajām piegādēm;9.2. pieprasījumus komersantiem par noteikta veida pārtikas preču ražošanu un piegādi.” | Nepieciešams izteikt projekta 9. punktu šādā redakcijā: “9. Zemkopības ministrija sadarbībā ar Vides aizsardzības un reģionālās attīstības ministriju un pašvaldībām plāno un koordinē:9.1. pārtikas atlikto piegādi atbilstoši normatīvajiem aktiem par atliktajām piegādēm;9.2. pēc atsevišķa Ministru kabineta lēmuma slēgt līgumus ar komersantiem par noteikta veida pārtikas preču ražošanu un piegādi.9.3. komersantiem par noteikta veida pārtikas preču ražošanu.” | **Iebildums ņemts vērā.** | Skat. noteikumu projektu. “10. Zemkopības ministrija sadarbībā ar Vides aizsardzības un reģionālās attīstības ministriju un pašvaldībām:10.1. plāno un koordinē pārtikas atliktās piegādes atbilstoši normatīvajiem aktiem par atliktajām piegādēm;10.2. pēc atsevišķa Ministru kabineta lēmuma slēdz līgumus ar komersantiem par noteikta veida preču ražošanu un piegādi;10.3. plāno un izstrādā mobilizācijas pieprasījumus komersantiem par noteikta veida pārtikas preču ražošanu.” |
| 5. | Noteikumu projekts | Grozījumu 2.pielikuma “Vienas dienas normas” 3.punkts “Gaļas vai zivju konservi” daudzums jaunajā redakcijā ir noteikts 150g. Gaļas konservu standarta svars, ko ražo ražotāji, vidēji ir 240g. Arī zivīm ir pieejami šāda svara konservi. | **Iebildums ņemts vērā.** | Skat. noteikumu projekta 2. pielikumu. |
| 6. | Noteikumu projekts | Aizsardzības ministrija ierosina projektu papildināt ar sekojošu punktu (to numerāciju nosakot pēc atrašanās vietas projekta tekstā):XXX. Ja kāds no 2 pielikumā minētajiem pārtikas produktiem nav faktiski īslaicīgi pieejams, tā vietā var piedāvāt citus pēc iespējas līdzvērtīgākus pārtikas produktus.” | **Iebildums ņemts vērā.** | Skat. precizēto noteikumu projektu.“6. Ja kāds no 2. pielikumā minētajiem pārtikas produktiem nav faktiski īslaicīgi pieejams, tā vietā var piedāvāt citus pēc iespējas līdzvērtīgākus pārtikas produktus.” |
| 7. | Noteikumu projekts un tā anotācija. | Noteikumu projektā ir jānorāda tā sasaiste ar Iekšlietu ministrijas izstrādāto un 2019. gada 14. novembra Valsts sekretāru sanāksmē izsludināto plāna projekta "Valsts civilās aizsardzības plāns" (VSS-1137) sadaļu “Katastrofas pārvaldīšanas pasākumi kara, militāra iebrukuma vai to draudu gadījumā”, kurā Zemkopības ministrijai ir norādīts uzdevums nodrošināt pārtiku un pašvaldībām to izplatīt. Tomēr visaptveroša pārtikas nodrošinājuma cikla izveidei nepieciešams paredzēt arī kārtību, kā pārtikas produkti no ražotājiem tiks centralizēti nogādāti (transportēti) uz noteikto reģionālo pašvaldību. | **Panākta vienošanās.**Norādām, ka spēkā esošie MK noteikumi Nr.585 “Noteikumi par iedzīvotāju nodrošināšanu ar pārtiku valsts apdraudējuma gadījumā” ir izdoti, pamatojoties uz Mobilizācijas likuma 9. panta 6.punktā doto deleģējumu, iedzīvotāju normētas apgādes ar pārtiku nodrošināšanai valsts apdraudējuma gadījumā, ja ārkārtējās situācijas un izņēmuma stāvokļa gadījumā ir izsludināta mobilizācija saskaņā ar Nacionālās drošības likuma 22. pantā noteikto. Savukārt gadījumos, kad, pamatojoties uz Civilās aizsardzības un katastrofas pārvaldīšanas likuma 4. panta pirmo daļu, valstī ir izsludināta ārkārtējā situācija un izņēmuma stāvoklis bez mobilizācijas, tad saskaņā ar šī paša likuma 11.pantu pašvaldības domes ir pilnvarotas nodrošināt iedzīvotāju evakuāciju no katastrofas apdraudētajām vai skartajām teritorijām, kā arī šo iedzīvotāju uzskaiti, pagaidu izmitināšanu, ēdināšanu un sociālo aprūpi. Līdz ar to pašvaldības ir atbildīgas par savā teritorijā esošo iedzīvotāju nodrošināšanu ar pārtiku valsts apdraudējuma gadījumā laikā.Tādējādi tikai gadījumā, kad Ministru kabinets ārkārtējās situācijas un izņēmuma stāvokļa laikā pieņem lēmumu par mobilizācijas izsludināšanu, Zemkopības ministrija, ja būs tāda nepieciešamība (konstatējot trūkumus pārtikas piegādes ķēdē, kā rezultātā preces nav viegli pieejamas un piegādājamas), īsteno nepieciešamos pasākumus iedzīvotāju normētas apgādes ar pārtiku nodrošināšanai noteikumos Nr.585 noteiktajā kārtībā. | Skat. anotāciju.“Atbilstoši Mobilizācijas likuma 9. panta 6.punktā dotajam deleģējumam ir izdoti MK noteikumi Nr. 585 iedzīvotāju normētas apgādes ar pārtiku nodrošināšanai valsts apdraudējuma gadījumā, ja ārkārtējās situācijas un izņēmuma stāvokļa gadījumā ir izsludināta mobilizācija saskaņā ar Nacionālās drošības likuma 22. pantā noteikto.” |
| 8. | Noteikumu projekts un tā anotācija. | 2. Civilās aizsardzības un katastrofas pārvaldīšanas likuma 11.pants nosaka, ka viens no pašvaldības domes uzdevumiem ir nodrošināt iedzīvotāju evakuāciju no katastrofas apdraudētajām vai skartajām teritorijām, kā arī šo iedzīvotāju uzskaiti, pagaidu izmitināšanu, ēdināšanu un sociālo aprūpi. Tādējādi ir nepieciešams skaidras kārtības labad noteikt, ka pašvaldība ir atbildīga par iedzīvotāju nodrošināšanu ar pārtiku lokālas un reģionāla mēroga katastrofas gadījumā, savukārt lielāka valsts apdraudējuma gadījumā – Zemkopības ministrija – šajā projektā noteiktajā kārtībā. | **Panākta vienošanās.**Skat. pamatojumu pie 7. jautājuma. | Skat. noteikumu projektu un anotāciju.Noteikumu projektā un anotācijā ir noteikta kārtība, kādā tiks nodrošināta prioritāro iedzīvotāju grupu normēta pārtikas apgāde valsts apdraudējuma gadījumā. |
| 9. | Spēkā esošo noteikumu 1.pielikuma IV. Nodaļa ,Personālam, kas veic neatliekamos valsts apdraudējuma seku likvidēšanas pasākums” | 3. Spēkā esošās redakcijas 1.pielikuma IV.nodaļa ,,Personālam, kas veic neatliekamos valsts apdraudējuma seku likvidēšanas pasākums” paredz vienas dienas uztura normu personālam, kas veic neatliekamos valsts seku likvidēšanas pasākumus. Minētais personāls ir Nacionālo bruņoto spēku, Valsts ugunsdzēsības un glābšanas dienesta, Valsts policijas, Valsts robežsardzes, Neatliekamās medicīniskās palīdzības dienesta un mobilizējamo civilās aizsardzības formējumu personāls un citas personas, kas tiks iesaistītas valsts apdraudējuma seku likvidēšanas pasākumos. Spēkā esošajā redakcijā minētā dienas uztura norma ir noteikta atbilstoši plānotai slodzei un uztura sabalansētības principiem. Savukārt jaunajā Ministru kabineta noteikumu grozījumu redakcijā personāls, kas nodarbosies ar apdraudējuma seku likvidāciju, ir izslēgts no sarakstiem vai pielīdzināts iedzīvotājiem, kam paredzēta minimāla vienas dienas uztura norma. Sākotnējās ietekmes novērtējuma ziņojumā (anotācijā) nav skaidrojuma, kāpēc minētā personu grupa ir izņemta no “Vienas dienas normas” sarakstiem, kā arī nav norādīts, kura valsts iestāde turpmāk valsts apdraudējuma gadījumā atbildēs par minētās personu grupas nodrošināšanu ar slodzei atbilstošu uzturu. | **Panākta vienošanās.** | Skat. noteikumu projektu un anotāciju. Noteikumu projektā un anotācijā ir noteikta kārtība, kādā tiks nodrošināta prioritāro iedzīvotāju grupu normēta pārtikas apgāde valsts apdraudējuma gadījumā. |
| 10. | Noteikumu projekts. | 4. Noteikumu grozījumu projekts paredz, ka ZM sadarbībā ar Vides aizsardzības un Reģionālās attīstības ministriju un pašvaldībām plānos un koordinēs pieprasījumus komersantiem par noteikta veida pārtikas preču ražošanu un piegādi iedzīvotājiem (grozījumu 5. punkts). Pārtikas preču ražošana un piegāde valsts apdraudējuma gadījumā būs nepieciešama arī Nacionālo bruņoto spēku personālam, kas iesaistīts valsts apdraudējuma seku likvidēšanas pasākumos. Lai nodrošinātu pilna apjoma plānošanu un uzdevumu došanu komersantiem par pārtikas preču ražošanu valsts apdraudējuma gadījumā, ZM jāplāno un jākoordinē gan iedzīvotāju, gan Nacionālo bruņoto spēku personāla (pamatojoties uz mobilizācijas pieprasījumu), gan valsts apdraudējuma seku likvidēšanas pasākumos iesaistīto personu pārtikas nodrošinājuma pieprasījumu apkopošana, jo tikai ZM ir pieejama informācija par tautsaimniecības kapacitāti. Minētie grozījumi neparedz visu valsts apdraudējuma gadījumā iesaistīto iepriekš minēto grupu nodrošinājumu ar pārtiku, tāpēc Aizsardzības ministrija rosina atstāt negrozītu 1. pielikuma IV. nodaļu. | **Panākta vienošanās.** | Skat. noteikumu projektu un anotāciju. Noteikumu projektā un anotācijā ir noteikta kārtība, kādā tiks nodrošināta prioritāro iedzīvotāju grupu normēta pārtikas apgāde valsts apdraudējuma gadījumā. |
| 11. | Noteikumu projekts. | 5. Noteikumu projektu ir nepieciešams pilnveidot tā, lai tas izveidotu sistēmu, kurā būtu noteikta kārtība – no pārtikas precu plānošanai līdz to nonākšanai līdz iedzīvotajam valsts apdraudējuma gadījumā. Līdz ar to Aizsardzības ministrija ierosina projektu papildināt ar sekojošiem punktiem (to numerāciju nosakot pēc atrašanās vietas projekta tekstā): 5.1. Valsts apdraudējuma gadījumā iedzīvotāji (pēc faktiskās iespējas) tiek nodrošināti ar pārtiku šādā prioritārā kārtībā:* Bērni līdz 2 gadu vecumam;
* Personas, kas veic neatliekamos valsts apdraudējuma seku likvidēšanas pasākumus;
* Iedzīvotāji vecumā no 2-18 gadiem;

Iedzīvotāji, kas vecāki par 18 gadiem. | **Panākta vienošanās.** | Skat. noteikumu projektu un anotāciju. Noteikumu projekts un anotācija ir precizēta attiecībā uz kārtību, kādā tiks nodrošināta prioritāro iedzīvotāju grupu normēta pārtikas apgāde valsts apdraudējuma gadījumā. |
| 12. | Noteikumu projekts un tā anotācija. | 5.2. Valsts apdraudējuma gadījumā Zemkopības ministrija plāno iedzīvotāju nodrošināšanu ar pārtiku, pēc iespējas vairāk pamatojoties uz sekojošiem pamatprincipiem pārtikas produktu izvēlei:* Pārtikas produkti, kurus valsts apdraudējuma gadījumā iespējams saražot ātri un lielā apjomā;
* Pārtikas produkti, kuru ražošanu var veikt no Latvijā esošam izejvielām (rezervju krājumiem);
* Pārtikas produkti, kam ir ilgstošs derīguma termiņš un kas uzglabājami vienkāršos apstākļos;
* Pārtikas produkti, kas ir viegli pagatavojami.”
 | **Panākta vienošanās.**Norādām, ka noteikumu projekta anotācijā jau ir atrunāti pamatprincipi, balstoties uz kuriem ZM ir izveidojusi pārtikas produktu sarakstu (2.pielikums), lai paredzētu vienas dienas normas noteiktu iedzīvotāju grupu nodrošināšanai ar pārtiku valsts apdraudējuma gadījumā, tādējādi tiešā veidā mazinot valsts atkarību no ārvalstu piegādēm krīzes apstākļos. | Skat. anotāciju.“MK noteikumi Nr. 585 paredz, ka, iestājoties valsts apdraudējuma situācijai, tiks noteikta normēta pārtikas apgāde ar tādiem pamatproduktiem kā graudaugu pārslas, milti, putraimi, makaroni, gaļas un zivju konservi, sausiņi u.c., kuri būtu ātri pagatavojami, ar diezgan ilgu derīguma termiņu un uzglabājami vienkāršos apstākļos un kurus valsts tautsaimniecība spētu nodrošināt valsts apdraudējuma gadījumā, tādējādi tiešā veidā mazinot valsts atkarību no ārvalstu piegādēm krīzes apstākļos. |
| 13. | Noteikumu projekts un tā anotācija. | 5.3. Zemkopības ministrija pastāvīgi uztur aktuālu informāciju par Latvijā un ģeogrāfiski tuvajās NATO/ES dalībvalstīs esošajiem pārtikas uzņēmumiem, kas var nodrošināt 2.pielikumā minēto pārtikas produktu ražošanu, un uzņēmumiem, kas var nodrošināt 2.pielikumā noteikto pārtikas produktu izplatīšanu (centralizētu transportēšanu) saskaņā ar 1 pielikumā noteikto iedzīvotāju atrašanos. | **Panākta vienošanās.**Norādām, ka Zemkopības ministrijas rīcībā ir pieejama informācija tikai par nozares uzņēmumiem Latvijā saistībā ar pārtikas ražošanas un nodrošinājuma iespējām.Vienlaikus norādām, ka ZM neapkopo informāciju par ģeogrāfiski tuvajās NATO/ES dalībvalstīs esošajiem pārtikas uzņēmumiem, kas var nodrošināt 2.pielikumā minēto pārtikas produktu ražošanu, un uzņēmumiem, kas varētu nodrošināt 2.pielikumā noteikto pārtikas produktu izplatīšanu (centralizētu transportēšanu). Kamēr nav apzinātas iespējas šādas informācijas ieguvē, ZM ieskatā nav atbalstāma šādas normas iestrāde noteikumu projektā. | Skat. anotāciju.“Lai noskaidrotu tautsaimniecības kapacitāti iedzīvotāju nodrošinājumam ar nepieciešamajiem pārtikas produktiem valsts apdraudējuma gadījumā, tika veikta tirgus izpēte. Izpētes laikā tika apkopota informācija par nozīmīgākajiem pārtikas uzņēmumiem pa noteiktām produktu kategorijām, piemēram, graudaugu pārstrāde, gaļas vai zivju konservu ražošana, maizes un sausmaizīšu ražošana, dzeramā ūdens ražošana u.c. Attiecībā uz maisījumu zīdaiņiem tika konstatēts, ka Latvijā tie netiek ražoti un ka maisījumi zīdaiņiem tiek izplatīti caur vairumtirgotājiem vai mazumtirgotājiem, tos tieši importējot. Saskaņā ar Pārtikas un veterinārā dienesta apkopoto informāciju uz 2021. gada maiju “Noteiktās grupās ietilpstošu pārtikas produktu reģistrā” bija iekļauti 13 uzņēmumi, kuri saskaņā ar normatīvo regulējumu ir tiesīgi ievest un izplatīt maisījumu zīdaiņiem Latvijas tirgū. Taču reālo izplatītāju skaits ir krietni lielāks, jo maisījumus zīdaiņiem izplata pārsvarā visi aptieku un mazumtirdzniecības veikalu tīkli, kā arī dažādi specializētie veikali un internetveikali. Tāpat jānorāda, ka kopš 2008. gada Latvijā cukurs vairs netiek ražots, tādēļ cukurs tiek importēts no citām valstīm. Latvijas lielākie mazumtirgotāji cukuru iepērk tieši no ražotāja, savukārt mazāki pārtikas veikali to iepērk no pārtikas vairumtirgotājiem. Pārtikas vairumtirgotāji savukārt iepērk cukuru no piegādātājiem vai nu fasētā veidā, vai arī lielākos iepakojumos un paši to safasē mazākos mazumtirdzniecībai domātajos iepakojumos. Vienlaikus būtu nepieciešams izvērtēt arī citas preču saņemšanas iespējas valsts apdraudējuma gadījumā, piemēram, starptautiskās palīdzības pieprasīšanas kārtības ietvaros.” |
| 14. | Noteikumu projekts un tā anotācija. | 5.4. Iedzīvotajiem tiek rekomendēts valsts apdraudējuma gadījumiem plānot un veidot mājsaimniecības pārtikas rezerves, lai spētu sevi nodrošināt ar pārtiku 3 līdz 7 dienas. Valsts politika attiecībā uz iedzīvotāju nodrošināšanu ar pārtiku valsts apdraudējuma gadījumā paredz:* Pārtikas ražotāju un izplatītāju (tautsaimniecības) darbības nepārtrauktības stiprināšanu un nodrošināšanu;
* Valsts organizētu pārtikas nodrošināšanu iedzīvotājiem valsts apdraudējuma gadījumā;
* Starptautisko palīdzību valsts apdraudējuma gadījumā.”

Saistībā ar iepriekšminēto punktu, projekta anotācijā nepieciešams iekļaut skaidrojumu, ka valsts apdraudējuma gadījumā valsts ir maksimāli ieinteresēta pārtikas ražotāju un izplatītāju darbības nepārtrauktībā. Līdz ar to valsts apdraudējuma gadījumā Civilās aizsardzības Operatīvās vadības centrs pēc iespējas koordinēs pārtikas ražotāju uzņēmumu un izplatītāju darbības nepārtrauktības nodrošināšanai svarīgos aspektus kā apsardzi, energo un naftas produktu pieejamību utt. Valsts apdraudējuma gadījumā valsts sāks veidot pārtikas produktu rezerves, taču izmantos tās tikai nepieciešamajā apjomā un tajās valsta daļās, kur ikdienas komersanti vairs nevares iedzīvotājus nodrošināt ar pārtikas precēm. | **Panākta vienošanās.**Norādām, ka rekomendāciju izstrāde mājsaimniecībām par gatavību nodrošināt sevi ar pārtikas, ūdens un pirmās nepieciešamības preču krājumiem pirmajām 3-7 dienām valsts apdraudējuma gadījumā, ir viens no visaptverošas valsts aizsardzības sistēmas ieviešanas jautājumiem. Vienlaikus norādām, ka noteikumu projekta anotācijā jau ir iekļauta atsauce uz Aizsardzības ministrijas izstrādāto informatīvo ziņojumu, kurā ietvertas rekomendācijas iedzīvotājiem veidot personīgās rezerves noteiktam laika periodam.  | Skat. anotāciju.“Attiecībā uz pārējiem iedzīvotājiem (mājsaimniecībām) ar Ministru kabineta sēdes 2019. gada 8. janvāra protokola Nr. 1 29.§ “Informatīvais ziņojums “Par visaptverošas valsts aizsardzības sistēmas ieviešanu Latvijā”” paredzēts, ka “jāizveido nepieciešamo preču saraksts, kurus izplatīt Latvijas iedzīvotājiem, lai viņi varētu savlaicīgi sagatavot personīgos krājumus krīzes gadījumiem. Šādām personīgajām rezervēm vajadzētu nodrošināt iedzīvotāju iztiku vismaz vienas nedēļas garumā autonomā režīmā”. 2020. gadā Aizsardzības ministrija ciešā sadarbībā ar Valsts ugunsdzēsības un glābšanas dienestu, Neatliekamās medicīniskās palīdzības dienestu, Valsts policiju un Valsts robežsardzi, kā arī citiem sadarbības partneriem un nevalstiskajām organizācijām izstrādāja bukletu “Kā rīkoties krīzes gadījumā”, lai uzlabotu iedzīvotāju gatavību un rīcību krīzes situācijās vai kara gadījumā. Bukletā atrodami ieteikumi iedzīvotājiem, piemēram par to, kā salikt ārkārtas gadījumu somu, kādiem pārtikas produktiem un medikamentiem jābūt mājās, lai spētu sevi nodrošināt vismaz 72 stundas (3 diennaktis).” |
| 15. | Noteikumu projekts un tā anotācija. | 5.5. Ja valsts apdraudējuma laikā ZM konstatē, ka iespējama masveida 2 pielikumā noteikto pārtikas produktu vai to izejvielu izvešana no valsts, ZM nekavējoties iesniedz Ministru kabinetā lēmumprojektu par noteiktu pārtikas preču vai to izejvielu izvešanas aizliegumu no valsts. | **Panākta vienošanās.**Vēršam uzmanību, ka likuma “Par ārkārtējo situāciju un izņēmuma stāvokli” 13. panta piektā daļa nosaka, ka lēmumā par izņēmuma stāvokli var paredzēt fizisko un juridisko personu tiesību un brīvību ierobežojumus vai papildus pienākums. Līdz ar to tas ir pietiekams pamats, lai nepieciešamības gadījumā varētu noteikt arī ierobežojumus (aizliegumu) pārtikas preču vai to izejvielu izvešanai (eksporta) no valsts u.c.Līdz ar to ZM ieskatā likumā noteiktais deleģējums ir pietiekams un nav nepieciešams MK noteikumos detalizēti atrunāt paredzamos ierobežojumus. Papildus būtu nepieciešama diskusija, kāda informācija vai pierādījumi būtu uzskatāma par pietiekamu, lai konstatētu attiecīgās situācijas iestāšanos (piem., masveida produktu vai to izejvielu izvešana), lai vērstos Ministru kabinetā ar attiecīgu lēmumprojektu. | Noteikumu projekts un tā anotācija. |
| 16. | Noteikumu projekts un tā anotācija. | 5.6. ZM valsts apdraudējuma gadījumā var noteikt (vai griezties Ministru kabinetā ar attiecīgu lēmumprojektu) aizliegumus vai ierobežojumus pārtikas produktu izejvielu izmantošanai jomās, kas nav tiešs saistītas ar pārtikas ražošanu (anotācijā norādot: piemēram, graudaugi – lopbarībai, alkohola ražošanai, biodegvielai utt.). | **Panākta vienošanās.**Skat. pamatojumu pie 15. jautājuma. | Noteikumu projekts un tā anotācija. |
| 17.  | Noteikumu projekts un tā anotācija. | 5.7. Ja valsts apdraudējuma laikā ZM konstatē, ka novērojams ievērojams 2.pielikumā noteikto pārtikas produktu cenu kāpums, ZM nekavējoties iesniedz Ministru kabinetā lēmumprojektu par noteiktu pārtikas preču valsts cenu noteikšanu. | **Panākta vienošanās.**ZM atbalsta priekšlikumu sekot līdzi patēriņa cenu izmaiņām valsts apdraudējuma gadījumā, lai nepieļautu nesamērīgu cenu kāpumu, kas varētu rasties augstā pieprasījuma rezultātā. Tomēr norādām, ka pienākums sekot līdzi pārtikas produktu cenu izmaiņām nav tieši piekritīgs ZM, jo saskaņā ar likumu “Statistikas likums” Centrālā Statistikas pārvalde ir pilnvarota veikt patēriņa preču un pakalpojumu cenu statistisko novērošanu. Līdz ar to valsts apdraudējuma gadījumā CSP būtu jāveic pastiprināts cenu monitorings konkrētajām preču grupām un jāinformē par situāciju Ministru kabinetu. Savukārt pārtikas preču mazumtirgotājiem būtu jānodrošina ZM noteikto pamatkategoriju pārtikas preču cenas atbilstoši aktuālākajam CSP veiktajam cenu monitoringam “Atsevišķu pārtikas preču vidējās mazumtirdzniecības cenas Latvijā” (pieļaujot ne vairāk kā 10% pieaugumu) un normēta šo preču tirdzniecību. | Noteikumu projekts un tā anotācija. |
| **Iekšlietu ministrija** |  |  | **Panākta vienošanās.** |
| 18. | Noteikumu projekts | Projekta 2.punkts paredz svītrot Ministru kabineta 2007.gada 28.augusta noteikumu Nr.585 ”Noteikumi par iedzīvotāju nodrošināšanu ar pārtiku valsts apdraudējuma gadījumā” (turpmāk – Noteikumi) 2.punktu, kas nosaka, ka ”vienas dienas uztura normās minētos pārtikas produktus iedzīvotāju nodrošināšanai ar pārtiku var aizvietot ar līdzvērtīgiem pārtikas produktiem saskaņā ar šo noteikumu 1.pielikumu”. Lai nodrošinātu elastību un valsts apdraudējuma gadījumā pieejamo produktu klāsta izvēles iespējas, būtu lietderīgi Projektā saglabāt normu, kas paredz, ka vienas dienas uztura normās minētos pārtikas produktus var aizvietot ar līdzvērtīgiem pārtikas produktiem saskaņā ar Noteikumu attiecīgo pielikumu. Ņemot vērā minēto, lūdzam attiecīgi precizēt Projektu. | **Iebildums ņemts vērā.** | Skat. precizēto noteikumu projektu.“6. Ja kāds no 2. pielikumā minētajiem pārtikas produktiem nav faktiski īslaicīgi pieejams, tā vietā var piedāvāt citus pēc iespējas līdzvērtīgākus pārtikas produktus.” |
| 19. | Noteikumu projekts | Projekta 6.punktā iekļauts 2.pielikums ”Vienas dienas normas”, kurā, salīdzinot ar Noteikumu 1.pielikumu ”Vienas dienas uztura normas”, vairāk nav iekļauta informācija par vienas dienas uztura normas pārtikas produktu aizstājējiem – līdzvērtīgiem produktiem. Valsts apdraudējuma gadījumā neelastīgs regulējums var apgrūtināt iedzīvotāju nodrošināšanu ar realitātē pieejamiem, bet Noteikumu attiecīgajā pielikumā neuzskaitītiem pārtikas produktiem. Ņemot vērā minēto, lūdzam attiecīgi precizēt Projektu. | **Iebildums ņemts vērā.** | Skat. precizēto noteikumu projektu.“6. Ja kāds no 2. pielikumā minētajiem pārtikas produktiem nav faktiski īslaicīgi pieejams, tā vietā var piedāvāt citus pēc iespējas līdzvērtīgākus pārtikas produktus.” |
| 20. | Noteikumu projekts un tā anotācija. | Pagājušā gada krīžu mācībās un diskusijās tika prezentēta Labklājības ministrijas pieredze un pieeja, kas tiek īstenota Eiropas Savienības projekta ietvaros, lai nodrošinātu pārtikas un pamata materiālo palīdzību vistrūcīgākajām personām (tiešsaiste: https://www.atbalstapakas.lv/). Saistībā ar minēto lūdzam papildināt Projekta sākotnējās ietekmes novērtējuma ziņojumu (anotāciju) ar skaidrojumu, vai Projekta 5.punktā paredzētie pasākumi, kurus īstenos Zemkopības ministrija sadarbībā ar Vides aizsardzības un reģionālās attīstības ministriju un pašvaldībām, ietvers arī Labklājības ministrijas ieviesto praksi, piemēram – noslēgt līgumus ar komersantiem, kas spēj saražot, sagatavot, sapakot pārtikas pakas (kas nodrošina 30% no viena mēneša vajadzībām vienai personai); nodrošināt pārtikas produktu vai to paku loģistiku no ražošanas līdz izdales punktam; izmantot esošos un funkcionējošos vairāk kā 400 izdales punktus, kurus nodrošina pašvaldība vai nevalstiskās organizācijas. | **Panākta vienošanās.**ZM atzinīgi vērtē Labklājības ministrijas pieredzi un pieeju, kas tiek īstenota ES projekta ietvaros, lai nodrošinātu pārtikas un pamata materiālo palīdzību vistrūcīgākajām personām. Taču norādām, ka atbilstoši 12.07.2019. Visaptverošas valsts aizsardzības sistēmas sanāksmē dotajam uzdevumam 25.07.2019. Aizsardzības ministrijā tika organizēta ekspertu līmeņa sanāksme, lai izvērtētu šobrīd darbojošās LM labās prakses pārtikas un higiēnas preču atbalsta programmas maznodrošinātajiem iedzīvotājiem izmantošanu valsts apdraudējuma gadījumā. Diskusiju rezultātā eksperti nonāca pie secinājuma, ka šāda prakse nav tieši pārņemama un piemērojama valsts apdraudējuma (kara) gadījumā, ņemot vērā konstatētos apsvērumus – piem., vairums uzņēmumu neveido produkcijas krājumus, veidojas atkarība no apakšuzņēmējiem pakas satura komplektācijas nodrošināšanai utt. | Noteikumu projekts un tā anotācija. |
| 21. | Noteikumu projekts. | Izvērtēt Projekta 3.punktā, kā arī 6.punktā iekļautā 1.pielikuma redakciju attiecībā uz pieprasāmo un sniedzamo informāciju no Iedzīvotāju reģistra, jo ņemot vērā, ka Projekta 6.punktā iekļautajā 2.pielikumā minētie produkti un vienas dienas normas ir noteiktas vienam iedzīvotājam neatkarīgi no vecuma, būtu izvērtējams, vai nepietiktu ar datiem par iedzīvotāju skaitu divās vecuma grupās – līdz 2 gadu vecumam un vecākiem par 2 gadiem. | **Panākta vienošanās.**Lai nodrošinātu, ka valsts apdraudējuma gadījumā ZM rīcībā ir pieejama detalizēta informācija pa vecuma grupām no Iedzīvotāju reģistra, ZM ieskatā lietderīgi ir Projektā saglabāt normu attiecībā uz datu sniegšanu par iedzīvotāju skaitu trīs vecuma grupās saskaņā ar Noteikumu attiecīgo pielikumu.Lai veidotu tiešu valsts pārvaldes uzdevumu Pilsonības un migrācijas lietu pārvaldei par informācijas sniegšanu ZM, ir precizēts noteikumu projekta 3.punkta redakcija. | Skat. noteikumu projektu. |
| 22. | Noteikumu projekta anotācija. | Lūdzam izskatīt iespēju papildināt Projekta sākotnējās ietekmes novērtējuma ziņojumu (anotāciju) ar skaidrojumu – kā, kādā laikā un formā tiks nodrošināti Noteikumu 7.punktā noteiktie Pārtikas un veterinārā dienesta pienākumi, sadalot tos gan preventīvajos, gan aktīvajos īstenošanas pasākumos. | **Panākta vienošanās.**ZM ieskatā PVD jau ir izstrādāti nepieciešamie pasākumi pārtikas aprites valsts uzraudzības nodrošināšanai, t.sk. krīzes apstākļos, tādēļ nav nepieciešams anotāciju papildināt ar šāda veida skaidrojumu.Pārtikas aprites valsts uzraudzība ir viena no galvenajām PVD funkcijām, tāpēc PVD inspektori nodrošina regulāru normatīvo aktu prasību uzraudzību visos pārtikas aprites posmos – produktu ieguvē, ražošanā, tirdzniecībā un sabiedriskajā ēdināšanā.Reģistrētie pārtikas apritē iesaistītie uzņēmumi ir apkopoti PVD uzraudzībai pakļauto uzņēmumu reģistrā. Katru dienu PVD inspektori veic pārtikas uzņēmumu plānveida pārbaudes, kas tiek organizētas pamatojoties uz PVD inspekciju plānu. Veidojot inspekciju plānu, Pārtikas un veterinārais dienests izvērtē katra konkrētā uzņēmuma ražošanas apjomus, riska faktorus, iepriekšējo inspekciju rezultātus un arī iedzīvotāju sūdzības. Saņemot patērētāju sūdzības, informāciju no citām iestādēm vai iespējama riska gadījumos tiek veiktas ārpuskārtas pārbaudes. Lai iegūtu objektīvu informāciju par pārtikas nekaitīgumu un higiēnas prasību ievērošanu, inspektori regulāri ņem produktu paraugus un nosūta laboratoriskajām pārbaudēm. Gadījumos, ja uzņēmumi neievēro normatīvo aktu prasības, PVD inspektoriem ir tiesības piemērot sankcijas – brīdinājumu, naudas sodu, produktu izplatīšanas apturēšanu vai izņemšanu no apgrozības, līdz pat uzņēmuma darbības apturēšanai.  | Noteikumu projekts un tā anotācija. |
| **Labklājības ministrija** |
| 23. | Noteikumu projekts | Papildināt noteikumu projekta 4. punktu ar atrunu par iedzīvotāju vecuma grupām, kurām paredzēti 2. pielikumā norādītie produkti, ņemot vērā to, ka ne visām vecuma grupām ir piemērojami visi minētie produkti, piemēram, mākslīgais maisījums zīdaiņiem. | **Priekšlikums ņemts vērā.** | Skat. noteikumu projekta 2.pielikumu (pievienota atsauce maisījumam zīdaiņiem, ka tas paredzēts “bērniem no dzimšanas līdz 2 gadu vecumam”). |
| 24. | Noteikumu projekts un anotācija | Skaidrot noteikumu projekta 5. punktā iekļauto informāciju par paredzēto pieprasījumu komersantiem par noteikta veida pārtikas preču ražošanu un piegādi. Noteikumu projekta anotācijas I sadaļas 2. punktā ir norādīts, ka veikta tirgus izpēte, noskaidrojot tautsaimniecības kapacitāti iedzīvotāju nodrošinājumam ar pārtikas produktiem valsts apdraudējuma gadījumā. Lūdzam sniegt informāciju, vai ir apzināta informācija par uzņēmumiem, kas ražo un piegādā mākslīgos maisījumus zīdaiņiem. | **Priekšlikums ņemts vērā.** | Skat. anotāciju. |
| **Pēc elektroniskās saskaņošanas (05.05.2020.)** |
| **Aizsardzības ministrija** |
| 25. | Noteikumu projekts un anotācija | Vēršam uzmanību, ka noteikumu tvērums paredz izveidot mehānismu, kā plānot visu iedzīvotāju, tai skaitā ārkārtas situācijas pārvarēšanā iesaistītā personāla (t. i., personāla, kas veic neatliekamos valsts apdraudējuma seku likvidēšanas pasākumus) un citu Latvijas iedzīvotāju grupu, nodrošināšanu ar pārtiku. Tādēļ ir būtiski noteikt gan prioritāti, gan visaptverošu pārtikas nodrošināšanu valsts apdraudējuma gadījumā. Aizsardzības ministrija piekrīt, ka prioritāri (no pirmās valsts apdraudējuma dienas) ir jāplāno pārtikas nodrošinājums valsts iekšienē pārvietotajām (evakuētajām) civilajām personām un pilnā – valsts vai pašvaldības apgādībā esošajiem iedzīvotājiem. Tai pašā laikā noteikumiem sekundāri jānosaka kārtība, kādā valsts apdraudējuma situācijā tiks nodrošināts ar pārtiku Nacionālo bruņoto spēku, Valsts ugunsdzēsības un glābšanas dienesta un cits apdraudējuma pārvarēšanā iesaistītais personāls (lai vienlaikus nedarbojas divas paralēlas pārtikas plānošanas sistēmas), gan pārējie valsts iedzīvotāji (pēc 72 stundām). Vēršam uzmanību, ka noteikumu projektā ir jāparedz arī mobilizācijas pieprasījumi kā viens no plānošanas mehānismiem. | **Iebildums ņemts vērā.** | Skat. noteikumu projektu un anotāciju.Noteikumu projektā un anotācijā ir noteikta kārtība, kādā tiks nodrošināta prioritāro iedzīvotāju grupu normēta pārtikas apgāde valsts apdraudējuma gadījumā. |
| **Iekšlietu ministrija** |
| 26. | Noteikumu projekta 2.punkts. | Projekta 2.punktā minētā pārtikas nodrošināšana valsts apdraudējuma gadījumā tiek paredzēta tikai divām iedzīvotāju grupām, bet Projektam būtu jāpiedāvā vai jādefinē, kā nodrošināt un plānot pārtikas nodrošinājumu visiem iedzīvotājiem. Lūdzam izvērtēt iespēju Projektā noteikt pēc prioritātēm iedzīvotāju grupas, kuras jāapgādā ar pārtiku, tajā skaitā iekļaujot minētajās grupās arī valsts un pašvaldību institūcijas, kuras nodrošina katastrofas pārvaldīšanas pasākumu īstenošanu valsts apdraudējuma gadījumā. | **Iebildums ņemts vērā.** | Skat. noteikumu projektu un anotāciju.Noteikumu projektā un anotācijā ir noteikta kārtība, kādā tiks nodrošināta prioritāro iedzīvotāju grupu normēta pārtikas apgāde valsts apdraudējuma gadījumā. |
| **Veselības ministrija** |
| 27. | Noteikumu projekta 2.punkts. | Ministru kabineta noteikumos Nr.585 “Noteikumi par iedzīvotāju nodrošināšanu ar pārtiku valsts apdraudējuma gadījumā” (turpmāk - noteikumi) 1.1. punkts “normas iedzīvotāju nodrošināšanai ar pārtiku valsts apdraudējuma gadījumā” nosaka, ka valsts apdraudējuma gadījumā ar pārtiku tiek nodrošināti visi valsts iedzīvotāji, taču šī brīža noteikumu projekta redakcija paredz, ka valsts apdraudējuma gadījumā pārtika tiek nodrošināta atsevišķām sabiedrības grupām.Ņemot vērā augstāk minēto, norādām, ka noteikumu 1.1. punkts ir pretrunā ar noteikumu projekta 2.punktu “Noteikumi nosaka vienas dienas normas šādām iedzīvotāju grupām valsts apdraudējuma gadījumā:1.1. valsts iekšienē pārvietotiem (evakuētiem) civiliedzīvotājiem;1.2. pilnā valsts vai pašvaldības apgādībā esošiem iedzīvotājiem.”. Vienlaikus norādām, ka noteikumu projekta anotācijā nav sniegti pietiekami skaidrojumi, kāpēc valsts apdraudējuma gadījumā ar pārtikas produktiem tiek apgādātas noteiktas sabiedrības grupas. Tāpat nav sniegts skaidrojums par pārtikas produktu nodrošināšanu pārējiem valsts iedzīvotājiem valsts apdraudējuma gadījumā. Ņemot vērā augstāk minēto, lūdzam svītrot noteikumu projekta 2.punktu. | **Iebildums ņemts vērā.** | Skat. noteikumu projektu un anotāciju.Noteikumu projektā un anotācijā ir noteikta kārtība, kādā tiks nodrošināta prioritāro iedzīvotāju grupu normēta pārtikas apgāde valsts apdraudējuma gadījumā. |
| **Ārlietu ministrija** |
| 28. | Noteikumu projekta 2.punkts. | Iepazīstoties ar iesaistīto institūciju paustajiem iebildumiem un izvērtējot dažādās situācijas, kad var būt nepieciešams centralizēti nodrošināt pārtiku valsts iedzīvotājiem, Ārlietu ministrija uzskata, ka nepieciešams rast risinājumu Aizsardzības ministrijas izteiktajam 1. un 3.iebildumam. Ja tas nav iespējams atbilstoši šobrīd spēkā esošajam tiesiskajam regulējumam, aicinām veikt nepieciešamos grozījumus normatīvajos aktos. | **Iebildums ņemts vērā.** | Skat. noteikumu projektu un anotāciju.Noteikumu projektā un anotācijā ir noteikta kārtība, kādā tiks nodrošināta prioritāro iedzīvotāju grupu normēta pārtikas apgāde valsts apdraudējuma gadījumā. |
| **Pēc elektroniskās saskaņošanas (27.10.2021.)** |
| **Finanšu** **ministrija** |
| 29. | Anotācijas III sadaļa | Ievērojot Ministru kabineta 2021.gada 7.septembra noteikumu Nr.617 “Tiesību akta projekta sākotnējās ietekmes izvērtēšanas kārtība” 26.punktā noteikto, lūdzam anotācijas III sadaļu aizpildīt atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” (turpmāk – instrukcija Nr.19), t.i. iespējamo ietekmi uz budžetu atbilstoši instrukcijas Nr.19 34.2. un 35.2.punktā noteiktajam norādīt pie izmaiņām, salīdzinot ar valsts budžetu kārtējam gadam vai vidēja termiņa budžeta ietvaru, un atbilstoši instrukcijas Nr.19 39. un 41.punktam aizpildīt anotācijas III sadaļas 3. un 4. punktu, norādot finansiālo ietekmi un finanšu līdzekļus papildu izdevumu finansēšanai, vai izvērtēt, vai atbilstoši instrukcijas Nr.19 33.punktam anotācijas III sadaļas 1.-5.punktā nebūtu jānorāda "0", ņemot vērā, ka valsts apdraudējuma iestāšanās nav prognozējama, un anotācijas III sadaļas 6.punktā skaidrot valsts apdraudējuma iestāšanās iespējamību un nepieciešamību tās ietvaros iedzīvotājus nodrošināt ar pārtiku, kā arī saglabāt aprēķinu par šīs darbības iespējamo ietekmi uz budžetu. | **Iebildums ņemts vērā.** | Skat. precizēto anotācijas III sadaļu.Ņemot vērā, ka valsts apdraudējuma iestāšanās nav prognozējama, anotācijas III sadaļas 6.punktā sniegts skaidrojums par valsts apdraudējuma iestāšanās iespējamību un nepieciešamību tās ietvaros iedzīvotājus nodrošināt ar pārtiku, kā arī sniegts detalizēts aprēķins par šīs darbības iespējamo ietekmi uz budžetu. |
| 30. | Anotācijas III sadaļas 6.punkts | Lūdzam anotācijas III sadaļas 6.punktā tieši skarto iedzīvotāju aprēķinam izmantot aktuālos datus par iedzīvotāju skaitu, proti, Pilsonības un migrācijas lietu pārvaldes datus uz 2021. gada 30. jūniju, kā arī sniegt skaidrojumu, kāpēc aprēķinā iedzīvotāju skaitam tiek izmantoti Pilsonības un migrācijas lietu pārvaldes dati nevis Centrālās statistikas pārvaldes dati. | **Iebildums ņemts vērā.**ZM skaidro, kas anotācijas III sadaļas 6.punktā ietvertajam aprēķinam ir izmantoti Pilsonības un migrācijas lietu pārvaldes (PLMP) sagatavotie dati uz 2021.gada 1.janvāri, jo saskaņā ar spēkā esošo MK noteikumu Nr.585 “Noteikumi par iedzīvotāju nodrošināšanu ar pārtiku valsts apdraudējuma gadījumā” 3. punktu PLMP ir dots šādas informācijas sniegšanaspienākums (pamatojoties uz ZM pieprasījumu).1. Vienlaikus ZM veica PMLP datu un CSP datu salīdzinājumu par iedzīvotāju skaitu pa vecuma grupām pēc stāvokļa uz 2021.gada 1.janvāri, secinot, ka CSP minētajās vecuma grupās ir mazāks iedzīvotāju skaits nekā PMLP datos.

|  |  |  |  |
| --- | --- | --- | --- |
| Vecuma grupas | PMLP  | CSP  | Starpība (PMLP-CSP)  |
| 0-1  | 36716  | 36121  | 595  |
| 2-18  | 356022  | 340142  | 15880  |
| 19+  | 1665740  | 1516960  | 148780  |
| Kopā  | 2069089  | 1893223  | 175866  |
|    |    | **%** | **8.5**  |

Starpība (8.5%) veidojas tādēļ, ka CSP veic iedzīvotāju skaita novērtējumu pēc izstrādātas metodes, kas nosaka, vai persona arī faktiski dzīvo Latvijā, izmantojot daudzu reģistru individuālos datus. Jau 2011.gada tautas skaitīšanā tika konstatēts, ka apmēram 8% Latvijas iedzīvotāju reģistrā dzīvesvietu Latvijā norādījušās personas patiesībā Latvijā nedzīvo. Respektīvi, iedzīvotāji neinformē iedzīvotāju reģistru par dzīvesvietas maiņu, pārcelšanos uz pastāvīgu dzīvesvietu ārzemēs.Ņemot vērā iepriekš minēto, kā arī to, ka pašreiz objektīvu iemeslu dēļ nav iespējams noteikt, kad valsts apdraudējuma situācija iestāsies nākotnē un cik no pašlaik Latvijā nedzīvojušiem iedzīvotājiem atradīsies Latvijā brīdī kad tā iestāsies, (piem., ciemojoties vai atgriezušies uz dzīvošanu Latvijā pēc studijām vai darba ārzemēs), ZM skatījumā ir nepieciešams turpināt līdz šim izmantoto pieeja attiecībā uz PLMP datu izmantošanu valsts apdraudējuma provizorisko izmaksu aprēķinam iedzīvotāju apgādei ar pārtiku.  | Skat. precizēto anotācijas III sadaļas 6.punktu.Anotācija papildināta ar skaidrojumu attiecībā uz PLMP datu iegūšanu, kas tiek izmantota valsts apdraudējuma provizorisko izmaksu aprēķinam iedzīvotāju apgādei ar pārtiku. |
|  31. | Anotācijas III sadaļas 6.punkts | Lūdzam anotācijas III sadaļas 6.punktā precizēt iesniegtos aprēķinus un precizēt norādīto noteikuma projekta ietekmi uz valsts budžetu, ievērojot, ka 6.punktā sniegtais aprēķins šobrīd ir aritmētiski neprecīzs. | **Iebildums ņemts vērā.**ZM skaidro, ka izmaksu aprēķinā zīdaiņi un bērni līdz 2 gadu vecumam tiek rēķināti kā atsevišķa grupa, jo apzinātās izmaksas šīs grupas vienai personai sastāda aptuveni 1,95 euro/dienā, ko veido viena produkta pozīcija, t.i. “Mākslīgais maisījums zīdaiņiem”. Taču zīdainim paliekot vecākam, palielinās vajadzība pēc enerģijas un uzturvielām, kuru vairs nav iespējams pilnībā nodrošināt ar mātes pienu vai maisījumu, attiecīgi šai grupai nepieciešams paredzēt arī produktus, kas iekļauti normētajā produktu grozā tieši skartajiem iedzīvotājiem. Savukārt bērna zīdīšanas laikā šie produkti palīdz nodrošināt papildus uzturdevu mātei. | Skat. precizēto anotācijas III sadaļas 6.punktu.Anotācija papildināta ar skaidrojumu attiecībā uz izmaksu aprēķinu zīdaiņiem un bērniem līdz 2 gadu vecumam. |
| 32. | Anotācijas III sadaļas 6.punkts | Lūdzam anotācijas III sadaļas 6.punktā 1.teikumā norādīto informāciju par finansējuma avotu pārcelt uz 8.punktu “Cita informācija”. | **Iebildums ņemts vērā.** | Skat. precizēto anotācijas III sadaļu. |
| 33. | Ministru kabineta protokollēmuma projekts | Ņemot vērā anotācijas III sadaļā norādīto, ka valsts apdraudējuma gadījumā iedzīvotāju nodrošināšana ar pārtiku krīzes situācijā nepieciešamo finansējumu preču iegādes un piegādes izmaksu segšanai paredzēts segt no valsts budžeta līdzekļiem, pamatojoties uz attiecīgu Ministru kabineta lēmumu par ārkārtējās situācijas un izņēmuma stāvokļa izsludināšanu, tos pieprasot pēc institūciju motivēta pieprasījuma no valsts budžeta programmas 02.00.00 "Līdzekļi neparedzētiem gadījumiem", lūdzam noteikumu projektam pievienot Ministru kabineta protokollēmuma projektu ar šādu punktu: “Pieņemt zināšanai, ka valsts apdraudējuma gadījumā pārtikas preču iegādes un piegādes izmaksas tiks segtas no valsts budžeta līdzekļiem, pamatojoties uz attiecīgu Ministru kabineta lēmumu par ārkārtējās situācijas un izņēmuma stāvokļa izsludināšanu (pēc institūciju motivēta pieprasījuma no valsts budžeta programmas 02.00.00 "Līdzekļi neparedzētiem gadījumiem").” | **Iebildums ņemts vērā.** | Skat. Ministru kabineta protokollēmuma projektu.“2. Pieņemt zināšanai, ka valsts apdraudējuma gadījumā pārtikas preču iegādes un piegādes izmaksas tiks segtas no valsts budžeta līdzekļiem, pamatojoties uz attiecīgu Ministru kabineta lēmumu par ārkārtējās situācijas un izņēmuma stāvokļa izsludināšanu (pēc institūciju motivēta pieprasījuma no valsts budžeta programmas 02.00.00 "Līdzekļi neparedzētiem gadījumiem").” |
| **Veselības ministrija** |
| 34. | Noteikumu projekta anotācija. | Lūdzam papildināt noteikumu projekta anotāciju, norādot uz kādu iestāžu personālu ir attiecināms noteikumu projekta 2. punkta 2.3 apakšpunkts “personālam, kas veic neatliekamos valsts apdraudējuma seku likvidēšanas pasākumus.” | **Iebildums ņemts vērā.**ZM skaidro, ka noteikumu projekta anotācijā informācija par to, uz kādu iestāžu personālu, ir attiecināms noteikumu projekta punkts “personālam, kas veic valsts apdraudējuma seku likvidēšanas pasākumus”, tika iekļauta atbilstoši kompetento ministriju iesniegtajai informācijai 2021.gada jūnijā – proti, NBS, Neatliekamās medicīniskās palīdzības dienests, Valsts policija Valsts robežsardze un Valsts ugunsdzēsības un glābšanas dienests.Iesniegtā informācija tika izmantota, lai aprēķinātu nepieciešamo finansējumu seku likvidēšanas personāla nodrošināšanai ar pārtiku valsts apdraudējum gadījumā (ietekmes uz budžeta noteikšanai). | Skat. precizēto noteikumu projekta anotāciju.“Krīzes seku likvidēšanas personāls ir ne tikai karavīri, bet arī citas iesaistītās institūcijas vai resori: ugunsdzēsēji, policisti, robežsargi, neatliekamās medicīniskās palīdzības dienesta un citu iestāžu darbinieki, kas būs iesaistīti valsts apdraudējuma seku likvidēšanas pasākumos.”“Savukārt atbilstoši kompetento ministriju iesniegtajai informācijai apdraudējuma seku likvidēšanas personālu – NBS (7000 karavīri), Neatliekamās medicīniskās palīdzības dienests (1000 darbinieki), Valsts policija (1400 amatpersonas dienā), Valsts robežsardze (2341 robežsargs un 268 atbalsta personāla darbinieki) un Valsts ugunsdzēsības un glābšanas dienests (3203 darbinieki) – kopā veido 15 197 personas.” |
| 35. | “2. Noteikumi nosaka vienas dienas normas šādām iedzīvotāju grupām valsts apdraudējuma gadījumā:2.1. valsts iekšienē pārvietotiem (evakuētiem) civiliedzīvotājiem;2.2. pilnā valsts vai pašvaldības apgādībā esošiem iedzīvotājiem;2.3. personālam, kas veic neatliekamos valsts apdraudējuma seku likvidēšanas pasākumus.” | Noteikumu projekts paredz pārtikas nodrošināšanu pilnā valsts vai pašvaldības apgādībā esošiem iedzīvotājiem, sociālās aprūpes namu un ārstniecības iestāžu pacientiem, ieslodzījumu vietās un īslaicīgās aizturēšanas telpās esošām personām u.c. Lūdzam papildināt noteikumu projekta anotāciju ar aprakstu, kā tiks organizēta minēto iestāžu darbinieku un aprūpes personāla nodrošināšana ar pārtiku valsts apdraudējuma gadījumā. | **Iebildums ņemts vērā.**ZM skaidro, ka ir precizēts noteikumu projekta 2.2.apakšpunkts, iekļaujot arī valsts un pašvaldības iestāžu personālu.  | Skat. precizēto noteikumu projektu.“2. Noteikumi nosaka vienas dienas normas šādām iedzīvotāju grupām valsts apdraudējuma gadījumā:2.1. valsts iekšienē pārvietotiem (evakuētiem) civiliedzīvotājiem;2.2. pilnā valsts vai pašvaldības apgādībā esošu iestāžu iedzīvotājiem un personālam;2.3. personālam, kas veic valsts apdraudējuma seku likvidēšanas pasākumus.” |
| 36. | Anotācija | Noteikumu projekta anotācijā pie detalizēta finanšu aprēķina ir iekļautas iestādes - Nacionālie bruņotie spēki, Neatliekamās medicīniskās palīdzības dienests, Valsts policija, Valsts robežsardze un Valsts ugunsdzēsības un glābšanas dienests. Lūdzam anotācijā precizēt, vai personāla skaits ir norādīts ņemot vērā visu personāla skaitu iestādē kopā vai personāla skaitu dienā, kas iesaistīts neatliekamos valsts apdraudējuma seku likvidēšanas pasākumos. Papildus informējam, ka Neatliekamās medicīniskās palīdzības dienestā kopumā uz 2021. gada 1. novembri tiek nodarbināti 3470 darbinieki un 13 ierēdņi un kopš š.g. 15. jūnija, kad elektroniskā pasta vēstulē sniedzām informāciju par tajā brīdī aktuālo personāla skaitu, ir notikušas izmaiņas, tādēļ lūdzam noteikumu projektā precizēt neatliekamos valsts apdraudējuma seku likvidēšanas pasākumos iesaistīto Neatliekamās medicīniskās palīdzības dienesta darbinieku skaitu, norādot 1000 darbiniekus dienā un attiecīgi veicot pārrēķinu provizoriskajās izmaksās. | **Iebildums ņemts vērā.**ZM skaidro, ka anotācijā ir norādīts valsts apdraudējuma seku likvidēšanas personāla skaits dienā, jo šī informācija tika izmantota, lai aprēķinātu nepieciešamo finansējumu vienas personas nodrošināšanai ar pārtiku katru dienu trīs mēnešu periodam. | Skat. precizēto anotāciju.“Savukārt atbilstoši kompetento ministriju iesniegtajai informācijai par valsts apdraudējuma seku likvidēšanas pasākumos iesaistītā personāla skaitu – NBS (7000 karavīri), Neatliekamās medicīniskās palīdzības dienests (1000 darbinieki), Valsts policija (1400 amatpersonas), Valsts robežsardze (2341 robežsargs un 268 atbalsta personāla darbinieki) un Valsts ugunsdzēsības un glābšanas dienests (3203 darbinieki), kas nodrošināmas ar pārtiku valsts apdraudējuma gadījumā katrudienu**,** kopējās valsts apdraudējuma seku likvidēšanas pasākumos iesaistītā personāla skaitu dienā veido 15 212 personas.” |
| 37.  | Noteikumu projekta 2. pielikuma II sadaļa | Lūdzam izvērtēt noteikumu projekta 2. pielikuma II. daļā noteikto vienas dienas pārtikas normas apmēru personālam, kas veic neatliekamos valsts apdraudējuma seku likvidēšanas pasākumus. Veicot aprēķinus par vienas dienas pārtikas normas enerģētisko vērtību, var secināt, ka tā vidēji saturētu 1700 - 2600 kcal enerģijas. Vēršam uzmanību, ka dienā nepieciešamais enerģijas daudzums ir atkarīgs no vairākiem faktoriem, t.sk. fiziskās slodzes intensitātes. Saskaņā ar Veselības ministrijas 2017. gadā izstrādātajām “Ieteicamajām enerģijas un uzturvielu devām Latvijas iedzīvotājiem” vīriešiem darbspējas vecumā ar augstu fizisko slodzi dienā nepieciešamais enerģijas daudzums ir lielāks nekā tas tiek nodrošināts ar noteikumu projektā noteikto vienas dienas pārtikas normu, līdz ar to ievērojamai daļai personāla, kas veic neatliekamos valsts apdraudējuma seku likvidēšanas pasākumus, netiktu nodrošināts fiziskajai slodzei atbilstošs enerģijas daudzums. Papildus vēršam uzmanību, ka Nacionālo bruņoto spēku tīmekļa vietnē minētās vienas sausās uzturdevas paciņas, kas paredzēta vienai ēdienreizei, enerģētiskā vērtība ir ne mazāka kā 1200 kcal .Noteikumu projekta anotācijā ir minēts, ka vienas dienas pārtikas norma ir noteikta tā, lai ēdiens būtu ātri pagatavojams, ar diezgan ilgu derīguma termiņu un uzglabājams vienkāršos apstākļos, kā arī sastāvētu no tādiem produktiem, kurus valsts tautsaimniecība spētu nodrošināt valsts apdraudējuma gadījumā, tādējādi tiešā veidā mazinot valsts atkarību no ārvalstu piegādēm krīzes apstākļos. Ņemot vērā iepriekš minētos aspektus, noteikumu projektā noteikto vienas dienas pārtikas normu personālam, kas veic neatliekos valsts apdraudējuma seku likvidēšanas pasākumus, varētu papildināt ar, piemēram, žāvētiem augļiem vai augļu biezeni, līdzīgi kā tas ir noteikts spēkā esošajos 2007. gada 28. augusta Ministru kabineta noteikumos Nr. 585 “Noteikumi par iedzīvotāju nodrošināšanu ar pārtiku valsts apdraudējuma gadījumā” , tādējādi palielinot enerģētisko vērtību. | **Iebildums ņemts vērā.** | Skat. precizēto noteikumu projekta 2. pielikuma II sadaļu.Vienas dienas pārtikas norma personālam, kas veic valsts apdraudējuma seku likvidēšanas pasākumus, papildināta ar jaunu produkta pozīciju “žāvēti, kaltēti augļi un ogas”.  |
| **Vides aizsardzības un reģionālās attīstības ministrija** |
| 38. | Noteikumu projekts kopumā | Lūdzam MK noteikumu projektu precizēt atbilstoši Administratīvo teritoriju un apdzīvoto vietu likuma 4. pantam, kurš nosaka, ka Latvijas Republiku iedala šādās administratīvajās teritorijās: valstspilsētu pašvaldību teritorijās un novadu pašvaldību teritorijās. Šobrīd MK noteikumu projektā izmanota terminoloģija “republikas pilsētas”. Gadījumā, ja valstspilsētu un novadu pašvaldībām MK noteikumu projektā nav paredzēti atšķirīgi uzdevumi, VARAM rosina izmanot terminu “pašvaldība”, neizdalot atsevišķi to veidus.Papildus VARAM vērš uzmanību, ka saskaņā ar Administratīvo teritoriju un apdzīvoto vietu likumu ir septiņas valstspilsētu pašvaldības (Daugavpils valstspilsētas pašvaldība, Jelgavas valstspilsētas pašvaldība, Jūrmalas valstspilsētas pašvaldība, Liepājas valstspilsētas pašvaldība, Rēzeknes valstspilsētas pašvaldība, Rīgas valstspilsētas pašvaldība un Ventspils valstspilsētas pašvaldība) un 10 valstspilsētas (papildinot iepriekšējo sarakstu ar Valmieras valstspilsētu, Jēkabpils valstspilsētu un Ogres valstspilsētu, kuras ietilpst novados). | **Iebildums ņemts vērā.** | Skat. precizēto noteikumu projektu un anotāciju. |
| 39. | Notiekumu projekta anotācija | Lūdzam MK noteikumu anotācijā skaidrot, vai ir paredzēts, kura institūcija/ministrija virza finanšu līdzekļu pieprasījumu no valsts budžeta programmas “Līdzekļi neparedzētiem gadījumiem”. VARAM ieskatā finanšu līdzekļu pieprasījumu no valsts budžeta programmas “Līdzekļi neparedzētiem gadījumiem”, kas saistīti par iedzīvotāju nodrošināšanu ar pārtiku valsts apdraudējuma gadījumā, būtu jāvirza Zemkopības ministrijai vai tās padotības iestādei. | **Iebildums ņemts vērā.**Skaidrojam, ka Zemkopības ministrija virzīs finanšu līdzekļu pieprasījumu no valsts budžeta programmas “Līdzekļi neparedzētiem gadījumiem”, kas saistīti par iedzīvotāju nodrošināšanu ar pārtiku valsts apdraudējuma gadījumā. | Skat. precizēto anotāciju.“Zemkopības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”, kas saistīti par iedzīvotāju nodrošināšanu ar pārtiku valsts apdraudējuma gadījumā, atbilstoši nepieciešamajam apmēram.” |
| 40. | Notiekumu projekta 3.punkts un anotācija | Atbilstoši Fizisko personu reģistra likumam lūdzam MK noteikumu projekta 3. punktā vārdus “Iedzīvotāju reģistrs” (attiecīgā locījumā) aizstāt ar vārdiem “Fizisko personu reģistrs” (attiecīgā locījumā), jo Iedzīvotāju reģistra likums ir zaudējis spēku. Nepieciešams attiecīgi precizēt arī anotāciju. | **Iebildums ņemts vērā.** | Skat. precizēto noteikumu projektu, tā 1.pielikumu un anotāciju |
| 41. | Noteikumu projekta 1.pielikums | Aicinām MK noteikumu projektā (1. pielikums) aizstāt izmantoto terminoloģiju “datubāze” ar “valsts informācijas sistēma” attiecīgajā locījumā (pamatojums – Valsts informācijas sistēmu likums, Fizisko personu reģistra likums). | **Iebildums ņemts vērā.** | Skat. precizēto noteikumu projekta 1.pielikumu. |
| 42. | Notiekumu projekta 7.punkts “7. Pārtikas izsniegšanas kārtību koordinē Pašvaldību sadarbības teritoriju civilās aizsardzības komisija.”Notiekumu projekta 9.punkts“9. Republikas pilsētas pašvaldība vai novada pašvaldība valsts apdraudējuma gadījumā:9.1. izstrādā kārtību, kādā nodrošināma pārtikas izsniegšana iedzīvotājiem pašvaldības administratīvajā teritorijā;9.2. ar plašsaziņas līdzekļu starpniecību informē iedzīvotājus par pārtikas izsniegšanas kārtību un izsniegšanas punktiem;9.3. apstiprina pārtikas izsniegšanas punktu vadītājus un nepieciešamo darbinieku skaitu pārtikas izsniegšanas organizēšanai punktā;9.4. organizē izsniegtās pārtikas uzskaiti;9.5. ja nepieciešams, organizē transportu pārtikas piegādei iedzīvotājiem.” | Lūdzam izvērtēt, vai MK noteikumu projekta 7. un 9.punktā nav paredzēta funkciju dublēšanās starp dažādām institūcijām. MK noteikumu projekta 7. punkts paredz, ka pārtikas izsniegšanas kārtību koordinē Pašvaldību sadarbības teritoriju civilās aizsardzības komisija. Savukārt, MK noteikumu projekta 9. punkts, piemēram, paredz, ka pašvaldība valsts apdraudējuma gadījumā izstrādā kārtību, kādā nodrošināma pārtikas izsniegšana iedzīvotājiem pašvaldības administratīvajā teritorijā. | **Iebildums ņemts vērā.**ZM ir pārskatījusi Noteikuma projekta 7. un 9.punktā minēto un veikusi nepieciešamos precizējumus, abus punktus apvienojot vienā punktā (precizējumu dēļ ir mainījusies punktu numerācija – skat. 8.punktu). | Skat. noteikumu projekta 8.punktu.“8. Pašvaldība valsts apdraudējuma **gadījumam** izstrādā kārtību, kādā nodrošināma pārtikas izsniegšana iedzīvotājiem pašvaldības administratīvajā teritorijā, kuru koordinē Pašvaldību sadarbības teritoriju civilās aizsardzības komisija.” |
| 43. | Noteikumu projekta 10.punkts“10. Zemkopības ministrija sadarbībā ar Vides aizsardzības un reģionālās attīstības ministriju un pašvaldībām:10.1. plāno un koordinē pārtikas atliktās piegādes atbilstoši normatīvajiem aktiem par atliktajām piegādēm;10.2. pēc atsevišķa Ministru kabineta lēmuma slēdz līgumus ar komersantiem par noteikta veida preču ražošanu un piegādi;10.3. plāno un izstrādā mobilizācijas pieprasījumus komersantiem par noteikta veida pārtikas preču ražošanu.” | Lūdzam anotācijā skaidrot, kā praktiski izpaudīsies sadarbība no VARAM un pašvaldību puses, kas ir paredzēta MK noteikumu projekta 10. punktā, kurā noteikts, ka Zemkopības ministrija sadarbībā ar VARAM un pašvaldībām plāno un koordinē pārtikas atliktās piegādes atbilstoši normatīvajiem aktiem par atliktajām piegādēm; pēc atsevišķa Ministru kabineta lēmuma slēdz līgumus ar komersantiem par noteikta veida preču ražošanu un piegādi; plāno un izstrādā mobilizācijas pieprasījumus komersantiem par noteikta veida pārtikas preču ražošanu. Nepieciešamības gadījumā lūdzam attiecīgi precizēt arī MK noteikumu projektu, nosakot precīzāku institūciju lomu, piemēram, līgumus ar komersantiem par noteikta veida preču ražošanu un piegādi būtu jāslēdz Zemkopības ministrijai. | **Iebildums ņemts vērā.**ZM ir precizējusi MK noteikumu projekta 10.punkta redakciju, svītrojot atsauci uz VARAM. | Skat. precizēto noteikumu projekta 10.punktu.“10. Zemkopības ministrija sadarbībā ar pašvaldībām:10.1. plāno un koordinē pārtikas atliktās piegādes atbilstoši normatīvajiem aktiem par atliktajām piegādēm;10.2. pēc atsevišķa Ministru kabineta lēmuma slēdz līgumus ar komersantiem par noteikta veida preču ražošanu un piegādi;10.3. plāno un izstrādā mobilizācijas pieprasījumus komersantiem par noteikta veida pārtikas preču ražošanu.” |
| 44. | Noteikumu projekts un anotācija | Lūdzam MK noteikumu projektu attiecīgi precizēt un/vai tā anotācijā skaidrot, vai pēc MK noteikumu projekta stāšanās spēkā spēku zaudēs Ministru kabineta 2007. gada 28. augusta noteikumi Nr. 585 “Noteikumi par iedzīvotāju nodrošināšanu ar pārtiku valsts apdraudējuma gadījumā”. | **Iebildums ņemts vērā.** | Skat. precizēto anotāciju (I. Tiesību akta projekta izstrādes nepieciešamība). “Līdz ar noteikumu projekta spēkā stāšanos spēku zaudēs MK noteikumi Nr. 585.” |
| **Pēc elektroniskās saskaņošanas (24.11.2021.)** |
| **Veselības ministrija** |
| 45. | Noteikumu projekta 2.punkts.“2. Noteikumi nosaka vienas dienas normas šādām iedzīvotāju grupām valsts apdraudējuma gadījumā:2.1. valsts iekšienē pārvietotiem (evakuētiem) civiliedzīvotājiem;2.2. pilnā valsts vai pašvaldības apgādībā esošiem iedzīvotājiem;2.3. personālam, kas veic neatliekamos valsts apdraudējuma seku likvidēšanas pasākumus.” | Ņemot vērā, ka personāls, kas iesaistīts apdraudējumu seku likvidēšanā, strādā nepārtrauktā režīmā un veic vitāli svarīgas funkcijas, tam būtu jānosaka augstākā prioritārā grupa pārtikas nodrošinājumā, tādēļ lūdzam noteikumu projekta 2. punktu izteikt šādā redakcijā:“2. Noteikumi nosaka prioritārās grupas, kurām attiecīgā prioritārā secībā tiek nodrošināta vienas dienas norma:2.1. personālam, kas veic neatliekamos valsts apdraudējuma seku likvidēšanas pasākumus;2.2. valsts iekšienē pārvietotiem (evakuētiem) civiliedzīvotājiem;2.3. pilnā valsts vai pašvaldības apgādībā esošiem iedzīvotājiem.” | **Panākta vienošanās elektroniskās saskaņošanas laikā.** | “2. Noteikumi nosaka vienas dienas normas šādām iedzīvotāju grupām valsts apdraudējuma gadījumā:2.1. valsts iekšienē pārvietotiem (evakuētiem) civiliedzīvotājiem;2.2. pilnā valsts vai pašvaldības apgādībā esošu iestāžu iedzīvotājiem un personālam;2.3. personālam, kas veic valsts apdraudējuma seku likvidēšanas pasākumus.” |
| **Vides aizsardzības un reģionālās attīstības ministrija** |
| 46. | Noteikumu projekta 1.pielikums. | Atkārtoti lūdzam MK noteikumu projektā (1. pielikums) aizstāt izmantoto terminoloģiju “datubāze” ar “valsts informācijas sistēma” attiecīgajā locījumā (pamatojums – Valsts informācijas sistēmu likums, Fizisko personu reģistra likums). | **Iebildums ņemts vērā.** | Skat. precizēto noteikumu projekta 1.pielikumu. |
| **Pēc starpministriju (starpinstitūciju) sanāksmes (21.01.2022)** |
| **Vides aizsardzības un reģionālās attīstības ministrija** |
| 47. | Noteikumu projekta 4.punkts “4. Pārtikas nodrošinājuma plānošanu valsts apdraudējuma gadījumā organizē Zemkopības ministrija sadarbībā ar Vides aizsardzības un reģionālās attīstības ministriju un pašvaldībām.” | **04.11.2021. VARAM atzinums**Lūdzam anotācijā skaidrot, kā praktiski izpaudīsies sadarbība no VARAM un pašvaldību puses, kas ir paredzēta MK noteikumu projekta 4. punktā, kurā noteikts, ka pārtikas nodrošinājuma plānošanu valsts apdraudējuma gadījumā organizē Zemkopības ministrija sadarbībā ar VARAM un pašvaldībām. Nepieciešamības gadījumā lūdzam attiecīgi precizēt arī MK noteikumu projektu.**29.11.2021. VARAM atzinums**Ministru kabineta 2007. gada 28. augusta noteikumu Nr. 585 “Noteikumi par iedzīvotāju nodrošināšanu ar pārtiku valsts apdraudējuma gadījumā” 4. punkts nosaka, ka: “4. Pārtikas nodrošinājuma plānošanu valsts apdraudējuma gadījumā organizē Zemkopības ministrija sadarbībā ar Reģionālās attīstības un pašvaldību lietu ministriju un pašvaldībām.”. Līdz ar to spēkā esošā regulējuma 4. punkts pēc būtības ir ietverts MK noteikumu projekta 4. punktā. VARAM uzskata, ka 2007. gadā toreizējās Reģionālās attīstības un pašvaldību lietu ministrijas iesaiste iedzīvotājunodrošināšanu ar pārtiku valsts apdraudējuma gadījumā tika noteikta, ņemot vērā lielo pašvaldību skaitu valstī - 552 pašvaldības. Tāpat, VARAM uzskata, ka uz Mobilizācijas likuma pamata izdotajiem Ministru kabineta noteikumiem attiecībā par iedzīvotāju nodrošināšanu ar rūpniecības precēm vai pārtiku valsts apdraudējuma gadījumā, jābūt veidotiem pēc vienotas pieejas, lai novērstu iespējamus pārpratumus pašvaldībās tos piemērojot. Tāpēc lūdzam kontekstā izvērtēt arī Ministru kabineta 2015. gada 22. decembra noteikumos Nr. 755 “Noteikumi par iedzīvotāju nodrošināšanu ar pirmās nepieciešamības rūpniecības precēm valsts apdraudējuma gadījumā” noteikto pieeju.Ņemot vērā iepriekšminēto, atkārtoti lūdzam anotācijā skaidrot praktiskos sadarbības aspektus ar VARAM, kas ir paredzēti MK noteikumu projekta 4. punktā, kurā noteikts, ka pārtikas nodrošinājuma plānošanu valsts apdraudējuma gadījumā organizē Zemkopības ministrija sadarbībā ar VARAM un pašvaldībām, vai arī lūdzam svītrot MK noteikumu projekta 4. punktā vārdus “Vides aizsardzības un reģionālās attīstības ministriju un”, attiecīgi precizējot MK noteikumu projektu.Lūdzam svītrot anotācijas I. sadaļas 2. punktā esošo skaidrojumu, ka VARAM kompetencē ir uzraudzīt to, kā pašvaldības īsteno tām noteiktās funkcijas (tostarp, dzeramā ūdens nodrošināšana iedzīvotājiem). Atbilstoši likuma “Par pašvaldībām” 15. panta pirmās daļas 1. punktam ūdensapgāde ir viena no pašvaldību autonomajām funkcijām. Vēršam uzmanību, ka VARAM kompetencē neietilpst pašvaldību autonomo funkciju un kompetenču uzraudzība. Tā kā saskaņā ar likuma “Par pašvaldībām” 5. panta pirmo daļu pašvaldības savas kompetences un likuma ietvaros darbojas patstāvīgi, tad atbilstoši normatīvajos aktos noteiktajai kompetencei VARAM nav tiesīga sniegt pašvaldībām saistošus norādījumus attiecībā par to autonomo funkciju izpildi. | **Sanāksmē panākta vienošanās.****ZM skaidrojums uz 21.01.2022 sanāksmi:**Vēršam uzmanību uz noteikumu projekta sasaisti ar Iekšlietu ministrijas izstrādāto un apstiprināto plānu "Valsts civilās aizsardzības plāns", kurā VARAM ir paredzēti uzdevumi pārtikas nodrošinājuma jomā. Piemēram, Valsts civilās aizsardzības plāna 33.pielikumā “Katastrofas pārvaldīšanas pasākumi kara, militāra iebrukuma vai to draudu gadījumā” VARAM ir norādīta kā viena no institūcijām, kura tieši var tikt iesaistīta pasākuma “1.3. Pārtikas nodrošinājuma plānošana” realizācijā. Tāpat VARAM kopā ar ZM ir noteiktas par pasākuma “1.10. Izstrādāt kārtību, kādā nodrošināma pārtikas izsniegšana iedzīvotājiem pašvaldības administratīvajā teritorijā” un pasākuma “2.8.Pārtikas izsniegšana (t.sk. piegāde) iedzīvotājiem, kā arī izsniegtās pārtikas uzskaite” izpildi atbildīgajām institūcijām, proti, institūcijām, kas iesaista un koordinē nepieciešamos resursus un ekspertīzi attiecīgā pasākumu veikšanai. Vienlaikus norādām, ka Civilās aizsardzības sistēmas darbību kara, militāra iebrukuma vai to draudu gadījumā koordinē Iekšlietu ministrija sadarbībā ar Valsts ugunsdzēsības un glābšanas dienestu, izveidojot Civilās aizsardzības Operatīvās vadības centru (CAOVC). CAOVC sastāv no deleģētiem nozaru ekspertiem, kas balstoties uz savām kompetencēm, apvienojas darbam dažādās jomās atbilstoši risināmiem jautājumiem. CAOVC sastāvā ZM un VARAM ir noteiktas kā atbildīgās institūcijas par pārtikas un ūdens nodrošinājuma jomas jautājumiem. Papildus ZM skaidro, ka ar izstrādāto noteikumu projektu ir plānots nostiprināt kārtību, kādā nodrošināma pārtikas izsniegšana iedzīvotājiem pašvaldības administratīvajā teritorijā. Pamatojoties uz Civilās aizsardzības un katastrofas pārvaldīšanas likumā noteikto, pašvaldības domes ir pilnvarotas nodrošināt iedzīvotāju evakuāciju no katastrofas apdraudētajām vai skartajām teritorijām, šo iedzīvotāju uzskaiti, pagaidu izmitināšanu, ēdināšanu un sociālo aprūpi. Līdz ar to pašvaldības primāri ir atbildīgas par savā teritorijā esošo iedzīvotāju nodrošināšanu ar pārtiku un ūdeniārkārtējās situācijas laikā. Savukārt pārtikas apgādes pārtraukšanas gadījumos pašvaldību sadarbības teritorijas civilās aizsardzības komisija (PSTCAK) atbild par informācijas apkopošanu par pašvaldības izmitināšanas vietās izvietotajiem evakuētajiem iedzīvotājiem, kā arī par pašvaldības teritorijā esošajās iestādēs patstāvīgo (skolnieku, bērnu, pacientu, ieslodzīto u.c.) skaitu, un šīs informācijas nodošanu Civilās aizsardzības Operatīvās vadības centram (CAOVC). Pamatojoties uz CAOVC apkopoto informāciju par visām skartajām pašvaldībām, Zemkopības ministrija veiks aprēķinus par nepieciešamo produktu apjomu atbilstoši noteikumuprojektā noteiktajām vienas dienas normām un iesniegs pieprasījumus ražotājiem. Savukārt, lai nodrošinātu pārtikas produktu transportēšanu no ražotājiem uz pašvaldībām iedzīvotāju apgādei ar pārtiku valsts apdraudējuma gadījumā, paredzēts slēgt līgumus ar loģistikas pakalpojumu sniedzējiem par noteiktu preču transportēšanu no ražotājiem līdz izdales punktam attiecīgajā pašvaldībā vai līgumu slēgšanu ar komersantiem par preču ražošanu un piegādi (pēc atsevišķa MK lēmuma), paredzot papildu samaksu par loģistikas pakalpojuma nodrošināšanu (aptuveni 10% no kopējās līgumā iekļauto preču vērtības). Attiecīgi PSTCAK organizētu piegādātās pārtikas uzskaiti un sadali.Ņemot vērā iepriekš minēto, ZM nepiekrīt svītrot VARAM no 4.punkta tvēruma, kas nosaka, ka pārtikas nodrošinājuma plānošanu valsts apdraudējuma gadījumā organizē Zemkopības ministrija sadarbībā ar VARAM un pašvaldībām. Tāpat ZM nepiekrīt svītrot anotācijas I. sadaļas 2. punktā esošo skaidrojumu, bet gan rosina vienoties par pusēm pieņemamu redakciju.Anotācijā ietverts sekojošs skaidrojums: “VARAM kompetencē ir uzraudzīt to, kā pašvaldības īsteno tām noteiktās funkcijas (tostarp, dzeramā ūdens nodrošināšana iedzīvotājiem), tad VARAM iesaiste ir nepieciešama dzeramā ūdens piegādes, ko nodrošina pašvaldību ūdenssaimniecības, traucējumu gadījumā, pēc nepieciešamības iesaistoties aktuālu jautājumu koordinēšanā un risināšanā, lai pēc iespējas savlaicīgāk tiku novērsti radušies traucējumi saistībā ar dzeramā ūdens apgādi.Noteikumu projekta 4.punkts attiecībā uz pārtikas nodrošinājuma plānošanu paredz to, ka pārtikas piegādes katrā gadījumā tiktu savstarpēji koordinētas starp iesaistītajām pusēm, ņemot vērā konkrēto situāciju, caur Valsts civilās aizsardzības Operatīvās vadības centru, integrējot šajā procesā arī Pašvaldību sadarbības teritoriju civilās aizsardzības komisijas.Pamatojoties uz Civilās aizsardzības un katastrofas pārvaldīšanas likumā noteikto pašvaldības domes ir pilnvarotas nodrošināt iedzīvotāju evakuāciju no katastrofas apdraudētajām vai skartajām teritorijām, šo iedzīvotāju uzskaiti, pagaidu izmitināšanu, ēdināšanu un sociālo aprūpi. Līdz ar to pašvaldības primāri ir atbildīgas par savā teritorijā esošo iedzīvotāju nodrošināšanu ar pārtiku un ūdeni ārkārtējās situācijas laikā.Savukārt pārtikas apgādes pārtraukšanas gadījumos, Pašvaldību sadarbības teritorijas civilās aizsardzības komisija apkopos informāciju par pašvaldības teritorijā esošo iedzīvotāju nodrošināšanai ar pārtiku un šīs informācijas nodošanu Valsts civilās aizsardzības Operatīvās vadības centram. Pamatojoties uz Valsts civilās aizsardzības Operatīvās vadības centra apkopoto informāciju par visām skartajāmpašvaldībām, Zemkopības ministrija veiks aprēķinus par nepieciešamo produktu apjomu atbilstoši noteikumu projektā noteiktajām vienas dienas normām un iesniegs pieprasījumus ražotājiem.” | “4. Pārtikas nodrošinājuma plānošanu valsts apdraudējuma gadījumā organizē Zemkopības ministrija sadarbībā ar pašvaldībām.”Papildināts 9. punkts ar 9.5 apakšpunktu šādā redakcijā:“9. Pašvaldība valsts apdraudējuma gadījumā:9.1. ar plašsaziņas līdzekļu starpniecību informē iedzīvotājus par pārtikas izsniegšanas kārtību un izsniegšanas punktiem;9.2. apstiprina pārtikas izsniegšanas punktu vadītājus un nepieciešamo darbinieku skaitu pārtikas izsniegšanas organizēšanai punktā;9.3. organizē izsniegtās pārtikas uzskaiti;9.4. ja nepieciešams, organizē transportu pārtikas piegādei iedzīvotājiem;**9.5. ja nepieciešams, organizē transportu ūdensapgādei iedzīvotājiem, ņemot vērā pašvaldībai pieejamos vietējos dzeramā ūdens resursus.”**Vienlaikus anotācija papildināta ar šādu skaidrojumu: “Likums “Par pašvaldībām” nosaka, ka viena no pašvaldības autonomajām funkcijām ir organizēt iedzīvotājiem ūdensapgādi neatkarīgi no tā, kā īpašumā atrodas dzīvojamais fonds. Ņemot vērā to, ka pašvaldība organizē iedzīvotājiem ūdensapgādi un pašvaldības rīcībā ir informācija par ūdens resursiem savas pašvaldības teritorijā, kā arī tā var iegūt informāciju par pieejamiem ūdens resursiem blakus esošu pašvaldību teritorijās, pašvaldības pienākums būtu turpināt organizēt un nodrošināt iedzīvotājiem ūdensapgādi, ja dažādu iemeslu dēļ valsts apdraudējumu gadījumā iedzīvotājiem vispārējā kārtībā pieejamā ūdensapgāde tiktu traucēta vai dzeramais ūdens nebūtu pieejams atbilstošā kvalitātē.” |
| 48. | Noteikumu projekta 11.punkts“11. Vides aizsardzības un reģionālās attīstības ministrija uzrauga pašvaldību darbību iedzīvotāju nodrošināšanā ar pārtiku valsts apdraudējuma gadījumā.” | **04.11.2021. VARAM atzinums**Lūdzam MK noteikumu projektā vai anotācijā skaidrot, kādas praktiskas uzraudzības funkcijas un darbības no VARAM puses ir paredzētas atbilstoši MK noteikumu projekta 11. punktam, kurā noteikts, ka VARAM uzrauga pašvaldību darbību iedzīvotāju nodrošināšanā ar pārtiku valsts apdraudējuma gadījumā.**29.11.2021. VARAM atzinums**Lūdzam izteikt MK noteikumu projekta 11. punktu šādā redakcijā: “Zemkopības ministrija informē Vides aizsardzības un reģionālās attīstības ministriju par konstatētajiem pārkāpumiem pašvaldības darbībā šo noteikumu ietvaros noteikto uzdevumu izpildē atbilstoši likumā "Par pašvaldībām" noteiktajai kārtībai.” VARAM ieskatā MK noteikumu projekta 11. punktā noteiktā uzraudzība par pārtikas nodrošināšanu valsts apdraudējuma gadījumā ir piekritīga Zemkopības ministrijai, kura ir atbildīgā iestāde par pārtikas nodrošināšanas organizēšanu. Savukārt VARAM funkcija pārraudzīt pašvaldību darbības likumību, kā arī pašvaldībām likumos un citos normatīvajos aktos noteikto uzdevumu izpildi atbilstoši pašvaldību darbību regulējošajos normatīvajos aktos noteiktajai kompetencei, jau ir noteikta Ministru kabineta 2011. gada 29. marta noteikumu Nr. 233 “Vides aizsardzības un reģionālās attīstības ministrijas nolikums” 4.4. apakšpunktā. Iepriekšminētā VARAM piedāvātā MK noteikumu projekta 11. punkta redakcija ir identiska Ministru kabineta 2015. gada 22. decembra noteikumu Nr. 755 “Noteikumi par iedzīvotāju nodrošināšanu ar pirmās nepieciešamības rūpniecības precēm valsts apdraudējuma gadījumā” 5.12.2. apakšpunktā noteiktajam. | **Sanāksmē panākta vienošanās.****ZM skaidrojums uz 21.01.2022 sanāksmi:** Skat. ZM skaidrojumu pie izziņas II sadaļas 47.punkta. | “11. Zemkopības ministrija informē Vides aizsardzības un reģionālās attīstības ministriju par konstatētajiem pārkāpumiem pašvaldības darbībā šo noteikumu ietvaros noteikto uzdevumu izpildē atbilstoši likumā "Par pašvaldībām" noteiktajai kārtībai.” |

|  |  |
| --- | --- |
| Atbildīgā amatpersona |    |
|  | (paraksts) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Līga Sējāne

|  |
| --- |
| (par projektu atbildīgās amatpersonas vārds un uzvārds) |
| Tirgus un tiešā atbalsta departamenta Pārtikas nozares nodaļas vadītāja vietniece |
| (amats) |
| Tālr.: 67027162 |
| (tālruņa numurs) |
| Liga.Sejane@zm.gov.lv |
| (e-pasta adrese) |